Diari Oficial de la Generalitat Valenciana


Sumari del DOGV 9900, del 24-07-2024 (2024/7431)

RESOLUCIÓ de 18 de juliol de 2024, del vicerector d’Investigació de la Universitat Jaume I, per la qual es convoca un procés selectiu per a la constitució d’una borsa de treball de personal vinculat a la investigació d’aquest organisme (personal tecnòleg o gestor superior). Projectes del grup d’investigació de la Universitat Jaume I: DEVELOP (Desenvolupament i Contextos Educatius).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9900

Data del DOGV
:   24-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7431

CVE
:   UVKW-O-8900-9263

Data del document
:   18-07-2024

Organisme emissor
:   Universitat Jaume I de Castelló

Tipus de document
:   Resolució

Els recursos humans, la seua formació i incorporació, són la base per al desenvolupament i l'enfortiment de les capacitats en investigació de la Universitat Jaume I (OE17 del Pla d'acció de govern 2023-2026 de la Universitat Jaume I).

El 12 d'agost de 2020, la Comissió Europea va concedir a la Universitat Jaume I l'acreditació de qualitat HR Excellence in Research (HRS4R).

La Comissió Europea reconeix amb aquesta distinció les institucions que, mitjançant el disseny singularitzat d'una estratègia d'apropament, alineen les seues polítiques de recursos humans amb els quaranta principis de la Carta Europea de l'Investigador i Codi de Conducta per a la Contractació d'Investigadors.

Amb la implementació d’aquests principis, la Universitat Jaume I es compromet a promoure un entorn laboral estimulant i favorable per a la realització de l’activitat investigadora i a garantir procediments transparents i basats en els mèrits per a la contractació i avaluació del personal investigador.

L'estratègia HRS4R a la Universitat Jaume I és la pedra angular que sustenta la millora continua dels processos i procediments en l’àmbit de la investigació.

En atenció d’aquests motius,

RESOLC

*Primer*

Convocar una oferta pública per a la constitució d’una borsa de treball de personal vinculat a la investigació (personal tecnòleg o gestor superior) en el marc dels projectes del grup d’investigació de la Universitat Jaume I: Desenvolupament i Contextos Educatius*.*  Aquesta convocatòria s'ajustarà al que es preveu en el Reglament per a la contractació de personal investigador i personal tècnic o gestor de suport en tasques d’investigació i innovació de la Universitat Jaume I, aprovat pel Consell de Govern de 30 de març de 2023  (<https://n9.cl/wqttg>) i en les seues bases.

*Segon*

Aprovar les bases que regiran aquesta convocatòria amb el seu annex i acordar la seua publicació al Tauler d'Anuncis Oficials de la Universitat Jaume I (TAO-UJI)  i en el *Diari Oficial de la Generalitat Valenciana*.

*Tercer*

Aquesta convocatòria, les seues bases i tots els actes administratius que se’n deriven, així com les actuacions de la comissió avaluadora, poden ser impugnats per part de les persones interessades en els casos i en la forma que estableix la Llei 39/2015, d’1 d’octubre, del procediment administratiu comú de les administracions públiques.

Així mateix, l’Administració, si escau, pot revisar les actuacions de la comissió avaluadora d’acord amb l’esmentada norma.

Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant el mateix òrgan que l’haja dictada, en el termini d’un mes comptador des de l’endemà de la publicació d’aquesta resolució, o bé, directament, una demanda laboral davant els jutjats socials de la ciutat de Castelló de la Plana, dins del termini de dos mesos des que s'haja d'entendre esgotada la via administrativa, llevat que s'interpose una acció derivada d’acomiadament o qualsevol altra subjecta a termini de caducitat, i en aquest cas el termini d’interposició de la demanda serà de vint dies hàbils, terminis que es comptaran des que s’haja produït l’acte o la notificació de la resolució impugnada o des que s'haja d'entendre esgotada la via administrativa en els altres casos. Tot això de conformitat amb el que es disposa en l’article 69 de la Llei 36/2011, de 10 d’octubre, reguladora de la jurisdicció social, en la redacció donada per la disposició final tercera de la Llei 39/2015, d’1 d’octubre, del procediment administratiu comú de les administracions públiques.

  

Castelló De La Plana, 18 de juliol de 2024

(p. d., DOGV 9349; 27.05.2022)

Jesús Lancis Sáez

Vicerector d'Investigació

Esta disposició conté annexos. Consulteu-ne la versió en PDF.